Hartsake | Health24
Posted by: Maria | 2012/02/02
Hallo Dokter. Ek is 45 jaar oud en kom uit ''n vleisvretende Karoo-familie met hoë cholesterol en hartsiektes. Ek voel al vir 2 maande baie treurig, kragteloos, moeg en glad nie myself nie. Ek was na my huisdokter, 5 buise bloed getrek, als normaal, behalwe die cholesterol van 8 en die stres-EKG wat ''n afwyking wys. Ek''t heimlik gehoop dis my menopause en die dokter kan net ''n pil gee wat alles oornag sal regmaak. Toe na ''n kardioloog in Kaapstad wat ''n sonar van die hart geneem het, die EKG afskrif bekyk het en my verseker het my hart makeer niks ... die afwyking wat die EKG wys is ''n ''elektriese probleem" by die hart en daaraan kan niks gedoen word nie. Hy''t wel my cholesterolpil sterker gemaak. Ek bly egter sleg voel. Kort van asem, soms steekpyntjies aan linkerkant van bors en net heeltyd doodmoeg. Ek oefen gewoonlik elke dag, is hiper-aktief vir my ouderdom, ''n perfeksionis en stres meestal oor die meeste dinge in die lewe wat volgens my nie 100% regloop nie. Ek glo ek kan die wê reld ''n beter plek maak! Kan hierdie gevoel te wyte wees aan heeltydse onderliggende stres of moet ek ''n 2de opinie kry? Ek rook nie, is nie oorgewig nie ens. Groete
Ek vra om verskoning dat dit so lank gevat het om jou vrae te beantwoord.
Sonder meer besonderhede, is die moeilik om al jou vrae to beantwoord. Nietemin, jou symptome klink soos simptome van stress in iemand wat ‘n perfeksionis is. Ek sou nie te veel aandag aan die EKG gee nie. Soos ‘n getuie in die hof, is die EKG dikwels onbetroubaar. Somtyds vertel dit nie die hele waarheid nie, en somtyds vertel dit self leuns. Jy is deur jou eie huisdokter en ‘n kardioloog geondersoek en getoets. Dit is dus onwaarskynlik jy het ‘n hart toestand ‘n Tweede opinie is dikwels ‘n goeie idea, vir gemoedsrus, maar as jou kardioloog se jou hart makeer niks is die kanse baie hoog hy of sy is reg. Ek wil voorstel jy sien weer jou huisdokter en bespreek die hele situasie met hom of haar. Indien nodig kan hy - of sy - altyd jou verwys na an internis of ‘n tweede kardioloog.
Ek hoop dit gaan beter vorentoe.
Posted by: Cardiologist | 2012/02/27